Saale Kareda
Saale Kareda (sündinud 24. augustil 1968) on eesti muusikateadlane, ajakirjanik, tõlkija, toimetaja. Ta lõpetas 1998. aastal cum laude Eesti Muusikaakadeemia muusikateaduse erialal, seejärel õppis muusikateadust Berliinis ja Viinis. Ta on töötanud 1993–1999 (ja 2012. aastal) ajakirja Teater. Muusika. Kino muusikatoimetajana, 2001–2007 Viinis muusikakirjastuse Universal Edition muusikateadusliku konsultandina ning 2005–2012 Viini Eesti Suursaatkonna kultuuriesindajana. Aastail 2015–2016 korraldas ta uue ühiskonna loomise konverentse. Ta oli väljaande Fonte.News üks loojatest ning peatoimetaja 2020—2021.